cyanic-selkie/wikianc huggingface dataset:
Γεύση
Χρησιμότητα της γεύσης
Η γεύση πληροφορεί τον άνθρωπο για τη χημική σύσταση μιας τροφής βοηθώντας τον να αποφύγει ακατάλληλες τροφές. Επιπλέον, η γλώσσα στέλνει πληροφορίες στο στομάχι για τη χημική σύσταση, ώστε αυτό να γίνει όσο το δυνατόν καλύτερη χώνεψη. Η γεύση καθορίζει αν θα καταναλωθεί μια τροφή ή όχι, όπως και τις γευστικές προτιμήσεις. Η ζήτηση για αισθητική απόλαυση μέσω της γεύσης οδήγησε στην ανάπτυξη της γαστρονομίας, της τέχνης της μαγειρικής, η οποία μεταξύ άλλων προσθέτει ελκυστικές γεύσεις στα φαγητά.
Εξωτερικοί σύνδεσμοι
Κατηγορία:Αντίληψη Κατηγορία:Αισθητικά συστήματα
Διαιρέτης ρεύματος
[[Αρχείο:Current divider.jpg|right|thumb|Το κυκλωματικό διάγραμμα ενός διαιρέτη ρεύματος:
Vin: Τάση εισόδου Iin: Ρεύμα εισόδου R1, R2: Ηλεκτρικές αντιστάσεις I1: Ρεύμα της αντίστασης R1 I2: Ρεύμα της αντίστασης R2]] Ο διαιρέτης ρεύματος είναι μία απλή κυκλωματική διάταξη η οποία αποτελείται από δύο αντιστάτες συνδεδεμένους παράλληλα, στα άκρα των οποίων εφαρμόζεται η τάση εισόδου. Το ρεύμα που διαρρέει το κύκλωμα (Iin) θα κατανεμηθεί στις αντιστάσεις με τρόπο αντιστρόφως ανάλογο προς την τιμή τους.
Ανάλυση
Η ανάλυση του κυκλώματος ενός διαιρέτη ρεύματος είναι αρκετά απλή. Από την θεωρία των ηλεκτρικών κυκλωμάτων είναι γνωστό ότι δύο αντιστάσεις που είναι συνδεδεμένες παράλληλα μπορούν να αντικατασταθούν από μία και μοναδική αντίσταση, η τιμή της οποίας καθορίζεται σύμφωνα με τον ακόλουθο μαθηματικό τύπο:
Ισοδύναμη αντίσταση:
Κατά συνέπεια και σύμφωνα με τον νόμο του Ωμ, το ρεύμα που θα διαρρέει το κύκλωμα θα ισούται με το πηλίκο της τάσης εισόδου Vin προς την ισοδύναμη αντίσταση.
Εάν η παραπάνω εξίσωση λυθεί ως προς Vin, εφαρμοστεί ο νόμος του Ωμ για κάθε μία από τις αντιστάσεις R1 και R2 και αντικατασταθεί η τιμή της Vin, τότε προκύπτει η τιμή των Ι1 και Ι2.
Από την ανάλυση αυτή φαίνεται πως με κατάλληλη εκλογή των ηλεκτρικών αντιστάσεων του κυκλώματος μπορούμε να καθορίσουμε την τιμή του ρεύματος που θα διαρρέει κάθε μία από αυτές. Οι τύποι που προέκυψαν παραπάνω είναι παρόμοιοι με εκείνους που προκύπτουν για το κύκλωμα ενός διαιρέτη τάσης, μόνο που στην περίπτωση αυτή στον αριθμητή δεν βάζουμε την αντίσταση της οποίας το ρεύμα θέλουμε να υπολογίσουμε, αλλά την άλλη αντίσταση του κυκλώματος. Τέλος, οι τύποι που παρουσιάστηκαν μπορούν να εφαρμοστούν και σε κυκλώματα διαιρέτη ρεύματος τα οποία αποτελούνται από περισσότερες από δύο αντιστάσεις.
Ειδικές περιπτώσεις
Στην περίπτωση που οι δύο αντιστάσεις του κυκλώματος έχουν ακριβώς την ίδια τιμή, τότε το ρεύμα εισόδου θα ισοκατανεμηθεί μεταξύ των δύο αντιστάσεων και θα ισχύει. Επίσης, εάν η μία εκ των δύο αντιστάσεων είναι πολύ μικρότερη από την άλλη, τότε το ρεύμα που θα την διαπερνά θα είναι ίσο με Iin, ενώ το ρεύμα που θα διαπερνά την άλλη αντίσταση θα μηδενιστεί.
Κατηγορία:Ηλεκτρονικά κυκλώματα
Κωνσταντίνος Βούρτζης
Ο Κωνσταντίνος Βούρτζης (πέθανε περίπου μετά το 1026 ) ήταν βυζαντινός, στρατηγός, πατρίκιος και δούξ. Καταγόταν από την αριστοκρατική οικογένεια Βούρτζη συγγενής με τον στρατηγό Μιχαήλ Βούρτζη, ίσως και γιος του.
Είχε διορισθεί στην υψηλή θέση του δούξ της Αντιόχειας, κάπου ανάμεσα στο 1012 και 1024. Το 1025 τυφλώθηκε από τον αυτοκράτορα, μόλις είχε ανέβει στον θρόνο, Κωνσταντίνο Η΄ γιατί τον κατάγγειλε παλαιότερα στον αδελφό του, και τότε αυτοκράτορα Βασίλειο Β΄ για την άστατη ζωή που έκανε.
Παραπομπές
Κατηγορία:Βυζαντινοί στρατηγοί Κατηγορία:Βυζαντινοί διοικητές της Αντιόχειας Κατηγορία:Βυζαντινοί δούκες Κατηγορία:Βυζαντινοί Πατρίκιοι Κατηγορία:Βυζαντινοί του 11ου αιώνα
Νίκος Νικηφορίδης
Ο Νίκος Νικηφορίδης (1928-εκτελέστηκε στις 5 Μαρτίου 1951) υπήρξε μέλος της ΕΠΟΝ και της Επιτροπής Ειρήνης που εκτελέστηκε το 1951 στη Θεσσαλονίκη.
Βιογραφικό
Ο Νίκος Νικηφορίδης, γεννήθηκε στο Βύρωνα το 1928. Ήταν γραμματέας της ΕΠΟΝ στο Παγκράτι. Εξορίστηκε στην Ικαρία και στη συνέχεια στη Μακρόνησο, όπου από τα βασανιστήρια παρέλυσε το ένα του πόδι και για ένα διάστημα είχε χάσει την όρασή του ενώ πάθαινε και επιληπτικές κρίσεις. Νοσηλεύτηκε μάλιστα για 3 μήνες στο ψυχιατρικό νοσοκομείο στο Δαφνί.
Ο Νίκος Νικηφορίδης συνελήφθη και καταδικάστηκε επειδή επιδίωξε εφαρμογή ανατρεπτικών ιδεών δια της συλλογής υπογραφών δια την ... ειρήνη. Εκτελέστηκε στις 5 Μαρτίου 1951, πίσω από το Γεντί Κουλέ, παρά τις εκκλήσεις από όλο τον κόσμο, να μην προχωρήσει η εκτέλεση της θανατικής ποινής. Σύμφωνα με τα ρεπορτάζ της εποχής ο Νικηφορίδης εκτελέστηκε φωνάζοντας: «Ζήτω η ειρήνη και η πανανθρώπινη λευτεριά». Μαζί του εκτελέστηκαν έξι αντάρτες του εμφυλίου: ο Θοδ. Ορφανίδης, Μόσχος Στογιάννης, Κ. Σπρίντζος, Κ. Μήτσου, Χαρ. Παπαδόπουλος, και Ρήγας Παραθύρας. Μερικές μέρες μετά την εκτέλεση έφθασε στο σπίτι του, στο Παγκράτι, η χάρη που του είχε απονείμει το Παλάτι.
Το 2017 το Γενικό Συμβούλιο του Διεθνούς Γραφείου Ειρήνης αναγνώρισε τον Νικηφορίδη ως μάρτυρα του διεθνούς αντιπυρηνικού κινήματος.
Παραπομπές
Κατηγορία:Μέλη της ΕΠΟΝ
Νικόλαος Ε΄ της Γεωργίας
Ο Άγιος Νικόλαος Ε΄, επίσης γνωστός ως Νικόλαος Η΄, ნიკოლოზ V/VIII, Νικολόζ, (c. 1529 – 1591) ήταν Καθολικός Πατριάρχης Γεωργίας από τις 28 Φεβρουαρίου 1584 έως το 1591. Γεννήθηκε στον Οίκο των Μπαγκρατιόνι τού Καχέτι, γιος του βασιλιά Λέβαν (βασ. 1520–1574). Ανακηρύχθηκε άγιος από τη Γεωργιανή Ορθόδοξη Εκκλησία ως ο Άγιος Πατέρας Νικόλαος ο Καθολικός της Γεωργίας, και η ημέρα εορτής του είναι στις 18 Φεβρουαρίου (N.Η.: 2 Μαρτίου).
Βιογραφία
Ο Νικόλαος γεννήθηκε ως νεότερος γιος τού βασιλιά Λέβαν τού Καχέτι (ίσως από τον πρώτο γάμο του με την πριγκίπισσα της Γκουρίας Τινάτιν, ή) μάλλον από τον δεύτερο γάμο του με μία κόρη τού σαμκάλ τού Τάρκι. Ο Νικόλαος ήταν, επομένως, νεότερος αδελφός (αμφιθαλής ή) ετεροθαλής τού Αλέξανδρου Β΄, ο οποίος κέρδισε τον αιματηρό διαγωνισμό για τον θρόνο τού Καχέτι μετά το τέλος τού Λέβαν το 1574.
Ο Νικόλαος ενθρονίστηκε ως Καθολικός Πατριάρχης της Γεωργίας στις 28 Φεβρουαρίου 1584, διαδεχόμενος το τέλος τού Καθολικού Νικολάου Δ΄. Η θητεία του ήταν σε μία ταραγμένη περίοδο της ιστορίας της Γεωργίας. Το άλλοτε ακμάζον μεσαιωνικό βασίλειο είχε χωριστεί σε πολλές ανταγωνιστικές πολιτείες και η γεωργιανή εκκλησία είχε χωριστεί σε ανατολική και δυτική αντίστοιχα, αντανακλώντας τον πολιτικό διχασμό της χώρας, καθώς η ανατολική εκκλησία ήταν υπό τη διαχείριση του Νικολάου. Η πατρίδα του το Καχέτι απειλείτο από τον αντίπαλο επεκτατισμό του Σαφαβιδικού Ιράν και της Οθωμανικής Τουρκίας.
Ο Νικόλαος αλληλογραφούσε με τον Πατριάρχη Μόσχας Ιώβ, ο οποίος απεβίωσε το 1607, και αντάλλαξε δώρα μαζί του. Δώρισε επίσης ένα δερματόδετο εικονογραφημένο χειρόγραφο των Ευαγγελίων, που αντιγράφηκε το 1049, στην εκκλησία Mετέχι στην Τιφλίδα. Ο συγγραφέας του 18ου αι. Tιμότε Γκαβπασβίλι αναφέρει ότι υπήρχε μία εικόνα τού Καθολικού Νικολάου στην τραπεζαρία στη μονή Ιβήρων στο Άγιο Όρος. Ο Γκαμπασβίλι υπέθεσε επίσης ότι μία άλλη τραπεζαρία, που κτίστηκε στην Ιβήρων κατόπιν εντολής τού Γεωργιανού πρίγκιπα Aσόταν τού Μουχράνι, θα μπορούσε να ήταν ο τόπος θανάτου του Νικολάου.
Βιβλιογραφικές αναφορές
Κατηγορία:Γεωργιανοί άγιοι Κατηγορία:Δυναστεία των Μπαγκρατιόνι Κατηγορία:Πατριάρχες Γεωργίας
Οι Δώδεκα Πίθηκοι
Οι Δώδεκα Πίθηκοι (πρωτότυπος τίτλος: Twelve Monkeys) είναι αμερικανική ταινία επιστημονικής φαντασίας του 1995, σε σκηνοθεσία Τέρι Γκίλιαμ. Η ταινία Δώδεκα Πίθηκοι είναι εμπνευσμένη από μια ασπρόμαυρη γαλλική ταινία μικρού μήκους, το έργο La Jetée (Η προκυμαία), που είχε γράψει και γυρίσει ο Κρις Μαρκέ (1962). Στην αμερικανική ταινία πρωταγωνιστούν ο Μπρους Γουίλις με την Μαντλίν Στόου, ενώ βασικούς ρόλους ερμηνεύουν επίσης οι Μπραντ Πιτ και Κρίστοφερ Πλάμερ. Η ταινία παρακολουθεί τις προσπάθειες που γίνονται το 2035 να βρεθεί αντίδοτο για έναν ιό που διεσπάρη επίτηδες το 1996 και ο οποίος μεταλλάχτηκε και σχεδόν αφάνισε την ανθρωπότητα.
Πλοκή
Στην ταινία η ανθρωπότητα αποδεκατίζεται από έναν ιό που διασπείρεται επίτηδες και μεταλλάσσεται πολύ γρήγορα σε φονικό και ανίκητο. Οι άνθρωποι το 2035 ζουν πλέον σε υπόγεια βαθιά κάτω από τη γη και σε σπήλαια, γιατί στην επιφάνεια κυριαρχούν τα ζώα και η ατμόσφαιρα είναι μολυσμένη από τον ιό. Οι επιστήμονες έχουν καταφέρει να κατασκευάσουν πρόσφατα μια «μηχανή του χρόνου» που έστω και ατελής, πάντως λειτουργεί. Αποφασίζουν να στείλουν στο παρελθόν έναν άνδρα δυναμικό, παρατηρητικό και ικανό να τους εφοδιάσει με στοιχεία ώστε να εντοπίσουν την πηγή του ιού. Αν βρουν δείγμα του προτού αυτός μεταλλαχθεί, θα παρασκευάσουν εμβόλιο και έτσι θα σώσουν όσους απομένουν ζωντανοί στο μέλλον. Επίσης, θα μπορέσουν επιτέλους να επανέλθουν στην επιφάνεια της Γης χωρίς το φόβο του θανατηφόρου ιού. Η αποστολή ανατίθεται σε έναν κατάδικο, στον οποίο υπόσχονται ότι, αν τα καταφέρει, θα του απονεμηθεί χάρη. Ο άνδρας αυτός ταξιδεύει απρόθυμα σε διάφορες χρονικές στιγμές γιατί η μηχανή του χρόνου δεν είναι απόλυτα τελειοποιημένη, αλλά τελικά καταφέρνει να βρεθεί στο 1996 και αρχίζει να ιχνηλατεί τον ή τους διασπορείς του ιού.
Υποδοχή
Η ταινία είχε πολύ καλές κριτικές και θεωρείται μια από τις καλύτερες ταινίες επιστημονικής φαντασίας. Κάποια στοιχεία της μένουν σε μια πρώτη ανάγνωση κενά γιατί ο σκηνοθέτης ήθελε το θεατή να ταυτιστεί με τον πρωταγωνιστή που ακούει φωνές και χάνει τη λογική του στην προσπάθειά του να λογικέψει τους άλλους.
Η ταινία ήταν υποψήφια για συνολικά 10 βραβεία, μεταξύ των οποίων και δύο υποψηφιότητες για Όσκαρ, για την ηθοποιία του Μπραντ Πιτ και τα κοστούμια της Τζούλι Βάις. Επίσης ήταν υποψήφια για την Χρυσή Άρκτο στο Φεστιβάλ του Βερολίνου. Τελικά ο Γκίλιαμ πήρε το βραβείο καλύτερης σκηνοθεσίας στο βρετανικό Empire Awards και το βραβείο Saturn για την καλύτερη ταινία επιστημονικής φαντασίας. Ο Μπραντ Πιτ κέρδισε τη Χρυσή Σφαίρα Β' Ανδρικού Ρόλου και ένα Βραβείο Saturn για την ερμηνεία του. Βραβείο Saturn για τα κοστούμια πήρε και η Τζούλι Βάις. Επίσης βραβεύθηκε η μουσική του Πολ Μπακμάστερ.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Αγγλόφωνες ταινίες Κατηγορία:Αμερικανικές ταινίες επιστημονικής φαντασίας Κατηγορία:Δυστοπικές ταινίες Κατηγορία:Μετα-αποκαλυπτικές ταινίες Κατηγορία:Ταινίες του 1995 Κατηγορία:Ταινίες παραγωγής Universal Pictures Κατηγορία:Ταινίες παραγωγής PolyGram Filmed Entertainment Κατηγορία:Ταινίες με ταξίδι στον χρόνο Κατηγορία:Ταινίες τοποθετημένες σε ψυχιατρικές κλινικές Κατηγορία:Αποκαλυπτικές ταινίες Κατηγορία:Ταινίες με θέμα το περιβάλλον Κατηγορία:Ταινίες βασισμένες σε μικρού μήκους ταινίες Κατηγορία:Ταινίες γυρισμένες στο Μέριλαντ Κατηγορία:Ταινίες γυρισμένες στην Πενσυλβάνια Κατηγορία:Ταινίες τοποθετημένες στο 1996 Κατηγορία:Ταινίες με ηθοποιό που κέρδισε Χρυσή Σφαίρα Β΄ Ανδρικού Ρόλου‎
Χρυσή εποχή της πειρατείας
Η «Χρυσή εποχή της πειρατείας» είναι χαρακτηρισμός που δίνεται για την περιγραφή της περιόδου της ναυτικής ιστορίας μεταξύ της δεκαετίας του 1650 και αυτής του 1730. Κατά τη συγκεκριμένη περίοδο παρατηρείται μια εντυπωσιακή άνθηση της πειρατείας. Αυτή αποτελεί σύμπτωμα τόσο της ραγδαίας ανάπτυξης των νέων υπερπόντιων ευρωπαϊκών αποικιών σε συνδυασμό με την ελλειπή και αναποτελεσματική διακυβέρνηση σε αυτές, όσο και των διευρωπαϊκών συγκρούσεων της εποχής. Οι τελευταίες οδηγούν στη μείωση της παρουσίας ναυτικών δυνάμεων στις αποικίες και στην ταυτόχρονη δημιουργία νέων, καταρτισμένων και έμπειρων σε πολεμικές συγκρούσεις ναυτικών.
Κατά τον γενικευμένο ορισμό της περιόδου, η «χρυσή εποχή της πειρατείας» μπορεί να χωριστεί σε τρία βασικά μέρη:
Πιο περιοριστικοί ορισμοί της «χρυσής εποχής της πειρατείας» αποκλείουν κομμάτια της πρώτης ή της δεύτερης περιόδου, ενώ όλοι περιλαμβάνουν την τρίτη περίοδο.
Κατηγορία:Πειρατεία
The Wörld is Yours
The Wörld Is Yours είναι ο τίτλος του 20ου στούντιο δίσκου του βρετανικού χέβι μέταλ συγκροτήματος Motörhead, ο οποίος κυκλοφόρησε στις 14 Δεκεμβρίου 2010 μέσω της δισκογραφικής εταιρείας "Future PLC/Motörhead Music".
Ιστορία του δίσκου
left|thumb|130px|Ο Lemmy το 2010 Τον Φεβρουάριο του 2010, οι Motörhead μπήκαν στο "Longwave Studio" του Κάρντιφ ξεκινώντας τις ηχογραφήσεις για τον διάδοχο του επιτυχημένου "Motörizer". Τον Ιούλιο της ίδιας χρονιάς, ο ντράμερ του συγκροτήματος, Μίκι Ντι ανακοίνωσε ότι ο δίσκος είχε ολοκληρωθεί, με το εξώφυλλο του να είναι σχεδιασμένο από τον Μαρκ ντε Βίτο.
Ο δίσκος κυκλοφόρησε σε ειδική έκδοση στις 14 Δεκεμβρίου 2010, με την κανονική κυκλοφορία του άλμπουμ να πραγματοποιείται στις 17 Ιανουαρίου 2011 μέσω της "Motörhead Music". Το "The Wörld Is Yours" ανέβηκε στο Top-40 των περισσότερων ευρωπαϊκών κρατών, ενώ έφθασε στο # 45 στην πατρίδα του συγκροτήματος, όντας το τρίτο συνεχόμενο άλμπουμ τους που καταφέρνει να μπει στο Top-50. Επίσης, σκαρφάλωσε στο Hot-100 του Billboard φτάνοντας στο # 94 με πωλήσεις ύψους 7.000 αντιτύπων στην πρώτη του εβδομάδα. Οι κριτικές για το δίσκο ήταν θετικές, με το "Allmusic" να του δίνει 3½ αστέρια, το "Sputnik Music" μέσο όρο βαθμολογιών 3,5, το "Metal Archives" 77%, η "Guardian" 3/5, όπως και η "Express".
Το ίδιο διάστημα με την κυκλοφορία του άλμπουμ, οι Motörhead ξεκίνησαν τη βρετανική περιοδεία για την 35η επέτειο τους, η οποία διήρκεσε από τις 8 μέχρι τις 28 Νοεμβρίου του 2010 με το συγκρότημα να δίνει 16 συναυλίες και να συνεχίζει στη Γερμανία, τη Γαλλία, την Ελβετία και την Ισπανία μέχρι το τέλος της χρονιάς. Στις 5 Δεκεμβρίου 2010 κυκλοφόρησε το σινγκλ "Get Back In Line" με το βίντεο κλιπ να προβάλλεται την επόμενη ημέρα.
Από τις 25 Ιανουαρίου μέχρι τις 11 Μαρτίου 2011, το συγκρότημα περιόδευσε στη Βόρεια Αμερική, συνεχίζοντας με τέσσερις εμφανίσεις στην Αυστραλία πριν μεταβούν στη Νότια Αμερική τον Απρίλιο. Στις 2 Μαρτίου οι Motörhead μετέβησαν στα στούντιο του "NBC" για να εμφανιστούν στην εκπομπή "Late Night with Jimmy Fallon". Μετά από μία μικρή περιοδεία στις Ηνωμένες Πολιτείες τον Μάιο, το συγκρότημα πραγματοποίησε αρκετές εμφανίσεις σε μεγάλα φεστιβάλ της Ευρώπης, μεταξύ αυτών το "Sonisphere" στο Νέμπγουορθ της Αγγλίας, το "Les Eurockeennes" στη Γαλλία, το "Wacken Open Air" στη Γερμανία και το "Brutal Assault" στην Τσεχία.
Στις 9 Ιουλίου, ο πρώην κιθαρίστας των Motörhead, Würzel πέθανε από καρδιακή προσβολή σε ηλικία 61 ετών. Το Νοέμβριο του 2011 ανακοίνωσαν την κυκλοφορία των ζωντανά ηχογραφημένων, κατά την τελευταία περιοδεία, άλμπουμ "The Wörld Is Ours - Vol 1 - Everywhere Further Than Everyplace Else" και "The World Is Ours - Vol. 2: Anyplace Crazy As Anywhere Else".
Τραγούδια
1. Born to Lose (Kilmister, Campbell, Dee) - 4:01
2. I Know How to Die (Kilmister, Campbell, Dee) - 3:19
4. Devils in my Head (Kilmister, Campbell, Dee) - 4:21
5. Rock 'n' Roll Music (Kilmister, Campbell, Dee) - 4:25
6. Waiting for the Snake (Kilmister, Campbell, Dee) - 3:41
7. Brotherhood of Man (Kilmister, Campbell, Dee) - 5:15
8. Outlaw (Kilmister, Campbell, Dee) - 3:30
9. I Know What You Need (Kilmister, Campbell, Dee) - 2:58
Θέσεις τσαρτ
The Wörld Is Yours (άλμπουμ)
Επίσημη κυκλοφορία: 14 Δεκεμβρίου 2010
Τα μέλη του συγκροτήματος
Το "The Wörld Is Yours" ηχογραφήθηκε από τους εξής μουσικούς:
Πηγές
Κατηγορία:Δισκογραφία των Motörhead Κατηγορία:Άλμπουμ του 2010
Μάρετ Γκρόθες
Η Μάρετ Γκρόθες, (γεννημένη στις 16 Σεπτεμβρίου 1988) είναι Ολλανδή αθλήτρια βόλεϊ που παίζει ως διαγώνια. Είναι μέλος της εθνικής ομάδας βόλεϊ γυναικών της Ολλανδίας και είναι η σημερινή αρχηγός της ομάδας. Στις 6 Μαΐου 2021 υπέγραψε στον Παναθηναϊκό όπου αγωνίζεται μέχρι και σήμερα.
Βρανάς Αττικής
Ο Βρανάς είναι οικισμός της Ανατολικής Αττικής, του δήμου Μαραθώνα. Βρίσκεται μέσα στον κάμπο του Μαραθώνα σε μία περιοχή που είναι κυρίως αγροτική και κυριαρχούν οι θερμοκηπιακές καλλιέργειες. Σήμερα η συνεχής ανοικοδόμηση έχει σχεδόν ενώσει τον οικισμό του Βρανά με τον γειτονικό οικισμό του Αγίου Παντελεήμονα με τον οποίο διαχωρίζεται με την Λεωφόρο Μαραθώνος.
Μάρετ Γκρόθες
Η Γκρόθες ξεκίνησε να παίζει βόλεϊ στην ολλανδική Κρέκκερς το 1996, εμπνευσμένη από την εθνική ομάδα ανδρών που κέρδισε το χρυσό Ολυμπιακό στην Ατλάντα την ίδια χρονιά. Έκανε το διεθνές ντεμπούτο της στην εθνική Ολλανδίας στον εναρκτήριο αγώνα του τουρνουά Montreux Volley Masters απέναντι στην Κούβα τον Ιούνιο του 2008. Η Γκρόθες δεν έπαιξε με την εθνική ομάδα το 2014, λόγω τραυματισμού της στην αχίλλειο πτέρνα. Στο Παγκόσμιο Πρωτάθλημα του 2010 κέρδισε το τρόπαιο του «καλύτερου σερβίς». Έπαιξε στα Ευρωπαϊκά πρωταθλήματα τις χρονιές 2012, 2013 και 2014. Το 2015, έγινε αρχηγός της ομάδας πριν από τους Ευρωπαϊκούς Αγώνες του 2015 στο Μπακού του Αζερμπαϊτζάν. Από το 2016 και μετά, μετράει 244 συμμετοχές.
Εξωτερικοί σύνδεσμοι
Κατηγορία:Πετοσφαιρίστριες ΠΑΟ Κατηγορία:Πετοσφαιριστές στους Θερινούς Ολυμπιακούς Αγώνες 2016
Βρανάς Αττικής
Στην περιοχή του Βρανά βρίσκεται το μουσείο του Μαραθώνα και ο τύμβος των 11 Πλαταιέων συμμάχων των Αθηναίων στην μάχη του Μαραθώνα το 490 π.χ. μεταξύ των Αθηναίων και των Περσών. Ο πληθυσμός του Βρανά σύμφωνα με την απογραφή του 2001 είναι 741 κάτοικοι. Το όνομά του οφείλεται σε Βυζαντινό αξιωματούχο με το επώνυμο Βρανάς που είχε τιμάριο στην περιοχή.
Εξωτερικοί σύνδεσμοι
Κατηγορία:Χωριά του νομού Αττικής
Κάλικο Τζακ
200px|right|thumb|Τα σύμβολα που χρησιμοποιούσε στη σημαία του ο Τζον Ράκαμ. Στις μέρες μας η σημαία του έχει ταυτιστεί με την πειρατεία. Ο Τζον Ράκαμ (John Rackham, 27 Δεκεμβρίου 1682 – 18 Νοεμβρίου 1720, το επώνυμό του συναντάται σε ιστορικά κείμενα και με τους τύπους Rackam ή Rackum), γνωστότερος με το όνομα Κάλικο Τζακ (Calico Jack) ήταν διάσημος Άγγλος πειρατής ο οποίος έδρασε στην περιοχή των Μπαχαμών στις αρχές του 18ου αιώνα, κατά το τέλος της αποκαλούμενης Χρυσής Εποχής της Πειρατείας.
Αναλαμβάνοντας τη θέση του καπετάνιου στο πλοίο Ρέιντζερ του Τσαρλς Βέιν, μετά από αποστασία, ο Κάλικο Τζακ εξέπλευσε προς τα νησιά Λίβαρντ, το Κανάλι της Τζαμάικα και το Πέρασμα Γουίντγουαρντ ασκώντας την πειρατεία. Το 1719 του απονεμήθηκε χάρη και εγκαταστάθηκε στο Νιου Πρόβιντενς, όπου γνωρίστηκε με την Αν Μπόνι, σύζυγο τότε του Τζέιμς Μπόνι, η οποία θα τον ακολουθήσει κατά την επιστροφή του στην πειρατεία έναν χρόνο αργότερα. Στο ίδιο πλήρωμά περιλαμβάνεται μια ακόμα διάσημη γυναίκα πειρατής, η Μαίρη Ριντ. Το 1720 θα συλληφθεί από τον κυνηγό πειρατών Τζοναθαν Μπαρνέτ και θα οδηγηθεί στο Πορτ Ρουαγιάλ της Τζαμάικα, όπου τον Νοέμβριο του ίδιου έτους θα θανατωθεί με απαγχονισμό.
Το ψευδώνυμο «Κάλικο» (τσίτι, είδος βαμβακερού υφάσματος) προέρχεται από τα ρούχα του.
Νεαρή ηλικία και αρχή πειρατικής ζωής
Λίγα είναι γνωστά για την καταγωγή και τα πρώτα στάδια της ζωής του Τζον Ράκαμ, εκτός από το γεγονός ότι γεννήθηκε τη χρονιά του 1682. Η πρώτη γραπτή μαρτυρία για αυτόν, το 1718, τον αναφέρει ως λοστρόμο στο πλοίο, τύπου σλουπ (sloop), Ρέιντζερ, του πειρατή Τσαρλς Βέην. Ο Βέην μαζί με το πλήρωμά του είχε ως λημέρι το νησί Νιου Πρόβιντενς, στις Μπαχάμες. Έπειτα από το κούρσεμα μερικών εμπορικών πλοίων στη θαλάσσια περιοχή της Νέας Υόρκης, οι πειρατές συνάντησαν ένα γαλλικό πολεμικό πλοίο το οποίο κινήθηκε εναντίον τους. Έχοντας απέναντι τους ένα μεγαλύτερο πλοίο ο Τσαρλς Βέην διέταξε υποχώρηση ενώ ο Τζον Ράκαμ εξέφρασε αντίθετη άποψη, προτείνoντας να πολεμήσουν, καθώς πίστευε πως το γαλλικό πλοίο θα είχε πολύτιμα λάφυρα. Επιπλέον υποστήριξε πως είχαν τη δυνατότητα να αποκτήσουν ένα πολύ ισχυρότερο πλεούμενο. To ζήτημα τέθηκε σε ψηφοφορία, σύμφωνα με τους κανόνες των πειρατών, με τον Ράκαμ να συγκεντρώνει την πλειοψηφία του πληρώματος. Ο Βέην όμως άσκησε βέτο και με αυταρχικό τρόπο, χρησιμοποιώντας την ιδιότητα του καπετάνιου, επέμεινε στην αρχική του γνώμη. Η συμπεριφορά του καπετάνιου ήρθε σε αντίθεση με τον πειρατικό κώδικα του πλοίου και την επόμενη μέρα τέθηκαν εκλογές για την ανάδειξη νέου καπετάνιου, με τον Τζον Ράκαμ να εκλέγετε για το πόστο αυτό. Τον Βέην και τους άντρες που ήταν κατά της επίθεσης του γαλλικού πολεμικού τους άφησαν σε ένα μικρότερο πλοίο που είχαν αιχμαλωτίσει και είχαν μαζί τους, δίνοντάς τους αρκετή ποσότητα πολεμοφοδίων.
24 Νοεμβρίου ήταν η πρώτη μέρα του Ράκαμ, στο νέο του πόστο. Στο πρώτο του ταξίδι, ως καπετάνιος, έπλευσε στα νησιά της Καραιβικής κουρσεύοντας μερικά πλεούμενα. Τον Δεκέμβριο οι πειρατές βρίσκονταν στο στενό της Τζαμάικα όπου κατέλαβαν ένα εμπορικό πλοίο. Έπειτα κατευθύνθηκαν προς τις Βερμούδες όπου κούρσεψαν δυο πλοία. Ο κυβερνήτης του Νιου Πρόβιντενς, Γουντς Ρότζερς, μόλις έμαθε την τύχη των δυο πλοίων, έστειλε ένα πλοίο, καλά αρματωμένο και πλήρες επανδρωμένο εναντίον των πειρατών. Οι απεσταλμένοι του κυβερνήτη ανακατέλαβαν τα πλοία αλλά το πλήρωμα του Ράκαμ κατάφερε να ξεφύγει.
Χορήγηση αμνηστίας και επιστροφή στην πειρατεία
Έχοντας ξεσπάσει ήδη ο πόλεμος της Τετραπλής συμμαχίας, μεταξύ της Μεγάλης Βρετανίας και της Ισπανίας, τον Μάιο του 1719 ο Κάλικο Τζακ και το πλήρωμά του έφτασαν στο Νασσάου στο Νιου Πρόβιντενς με σκοπό να ζητήσουν βασιλική χάρη από τον κυβερνήτη Γουντς Ρότζερς. Ο κυβερνήτης δέχθηκε τη μεταμέλεια των πειρατών και τους παραχώρησε τη βασιλική χάρη διαγράφοντας τα αδικήματά τους, καθώς το ναυτικό χρειάζονταν και πάλι κουρσάρους να επιτεθούν στα ισπανικά πλοία. Το πλοίο Ρέιντζερ πωλήθηκε και τα κέρδη μοιράστηκαν στο πλήρωμα, το οποίο διαλύθηκε. Στις 22 Αυγούστου 1720, ο Κάλικο Τζακ μαζί με 13 ακόμα συντρόφους του, κατέλαβαν το πλοίο Ουίλιαμ, έχοντας 12 κανόνια στον εξοπλισμό του, που ήταν αγκυροβολημένο στο λιμάνι του Νασσάου και και απέδρασαν από το νησί, προτού προλάβουν να τους σταματήσουν. Μαθαίνοντας την επιστροφή του Ράκαμ στην πειρατεία, ο Ρότζερς ονόμασε τον ίδιο και το πλήρωμα του, εχθρούς του στέμματος της Μεγάλης Βρετανίας.
Ανν Μπόνι και Μαίρη Ριντ
Κατά τη διάρκεια της παραμονής του στο Νασσάου ο Κάλικο Τζακ συνάντησε την Ανν Μπόνι και ξεκίνησε ερωτική σχέση μαζί της παρά το γεγονός ότι εκείνη την περίοδο, ήταν παντρεμένη με τον Τζέημς Μπόνι, ναυτικός στη δούλεψη του κυβερνήτη Γουντς Ρότζερς. Η Ανν Μπόνι ακολούθησε τον καπετάνιο Ράκαμ όταν αυτός επέστρεψε στην πειρατεία και μάλιστα συμμετείχε και η ίδια στην κατάληψη του Ουίλιαμ. Ο Ράκαμ κράτησε την Μπόνι κοντά του σαν μνηστή του, ερχόμενος κόντρα με την παράδοση της εποχής που θεωρούσε την ύπαρξη γυναίκας σε πλεούμενο κακή τύχη.
Σύντομα αποκαλύφθηκε πως στο πλοίο υπήρχε και μια γυναίκα ακόμη, η Μαίρη Ριντ. Η Μαίρη Ριντ ήταν μεταμφιεσμένη σε άντρα χωρίς να γίνει αντιληπτή από το πλήρωμα. Η ίδια αναγκάστηκε να φανερώσει το φύλο της στην Μπόνι και με τη σειρά της η Μπόνι αποκάλυψε την αληθινή ταυτότητα της Ριντ στον Ράκαμ. Ο καπετάνιος κράτησε και τις δυο γυναίκες δίπλα του, οι οποίες αποδείχθηκαν πως ήταν ιδιαίτερα μαχητικές και από τα καλύτερα μέλη ανάμεσα στο πειρατικό πλήρωμα.
1460 Χαλτία
Η Χαλτία (Haltia) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,503. Ανακαλύφθηκε το 1937 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά της είτε από το βουνό Χάλτι, το ψηλότερο της Χώρας, είτε από τη φινλανδική λέξη halt = ξωτικό.
Φυσικά χαρακτηριστικά
Τα φυσικά χαρακτηριστικά της Χαλτίας είναι άγνωστα. Η Χαλτία περιστρέφεται γύρω από τον εαυτό της μία φορά κάθε 3 ώρες και 34 λεπτά.
Κάλικο Τζακ
Καταδίωξη και αιχμαλωσία από τον Τζόναθαν Μπάρνετ
Ο Μπαρνέτ που πλησίαζε από τον νότο, πέρασε την ίδια μέρα από το Σημείο Νέγκριλ, όπου άκουσε φασαρία από τη στεριά και σταμάτησε για να δει τι συμβαίνει. Στη θέα του κυνηγού πειρατών ο Ράκαμ διέταξε να κοπεί το σκοινί της άγκυρας ώστε να καταφέρουν να διαφύγουν. Η προσπάθεια διαφυγής ήταν μάταιη καθώς μέσα στη διάρκεια μιας ώρας ο Αετός κατάφερε να τους φτάσει. Στην ερώτηση του Μπαρνέτ για το ποιος ήταν ο καπετάνιος του πλοίου η απάντηση ήταν ο Τζον Ράκαμ από την Κούβα. Αμέσως ο Μπαρνέτ τους διέταξε να παραδοθούν αλλά οι πειρατές πυροβόλησαν με το περιστροφικό κανόνι (swivel gun), ενώ οι διώκτες τους εξαπέλυσαν μια πλαϊνή ομοβροντία καταφέρνοντας να καταστρέψουν το τριγωνικό πανί που βοηθούσε στην πλοήγηση του πλοίου, αφήνοντας το πειρατικό στο έλεος του ανέμου. Εκμεταλλευόμενος την κατάσταση ο Μπαρνέτ κατάφερε να το πλαγιοκοπήσει και διέταξε ρεσάλτο. Στη μάχη που ακολούθησε οι περισσότεροι πειρατές ήταν μεθυσμένοι και μόνο οι δυο γυναίκες βρίσκονταν ετοιμοπόλεμες. Οι κυνηγοί των πειρατών κατάφεραν γρήγορα να κάμψουν κάθε αντίσταση και να καταλάβουν το πλοίο, οδηγώντας τους πειρατές αλυσοδεμένους στο Σπάνις Τάουν.
1460 Χαλτία
Εξωτερικοί σύνδεσμοι
Χαλτια
Κάλικο Τζακ
Κατάληξη του Κάλικο Τζακ και του πληρώματος του
Στις 16 Νοεμβρίου το δικαστήριο του Ναυτοδικείου, βρήκε ένοχους τον καπετάνιο Ράκαμ και τα εναπομείναντα μέλη του πληρώματος τους, καταδικάζοντας τους σε θάνατο δι΄απαγχονισμού. Την επόμενη μέρα ο καπετάνιος Κάλικο Τζακ και τέσσερις ακόμη πειρατές εκτελέστηκαν στο Πορτ Ρουαγιάλ ενώ οι υπόλοιποι, μια μέρα μετά στο Κίνγκστον. Το σώμα του Ράκαμ τοποθετήθηκε σε ένα κλουβί και αφέθηκε ως προειδοποίηση σε κοινή θέα στην είσοδο του λιμανιού του Πορτ Ρουαγιάλ.
Οι δυο γυναίκες Μαίρη Ριντ και Ανν Μπόνι, δικάστηκαν 10 μέρες μετά την εκτέλεση του Ράκαμ. Στις δίκες τους και οι δυο υποστήριξαν πως κυοφορούσαν, με αποτέλεσμα να παραμείνουν προσωρινά φυλακισμένες μέχρι να αποδειχθεί η εγκυμοσύνη τους. Η Μαίρη Ριντ πέθανε το 1721 λόγω πυρετού που μάλλον οφειλόταν στον τοκετό ενώ στην Ανν Μπόνι δόθηκε χάρη γλυτώνοντας έτσι την εκτέλεση.
Παραπομπές
Κατηγορία:Άγγλοι πειρατές
Άγιος Παντελεήμων Αττικής
Θέση
Ο Άγιος Παντελεήμων ή Παραλία Μαραθώνα όπως είναι περισσότερο γνωστός είναι οικισμός της Ανατολικής Αττικής, του δήμου Μαραθώνα. Ο οικισμός βρίσκεται στον κάμπο του Μαραθώνα και έχει αναπτυχθεί κατά μήκος της παραλίας ανάμεσα στον Σχινιά και την Νέα Μάκρη. Η περιοχή αυτή αντιστοιχεί στον χώρο που διεξήχθη η μάχη του Μαραθώνα και μέσα στα όρια του οικισμού βρίσκεται ο τύμβος των Αθηναίων Μαραθωνομάχων. Πήρε το όνομα του απο την ομώνυμη εκκλησία του Αγίου Παντελεήμονα που βρίσκεται δίπλα απο την πλατεία Αγίου Παντελεήμονα στο κέντρο του οικισμού. Συνορεύει στα βόρεια με την δημοφιλή παραλία του Σχινιά, στα νότια με την Νέα Μάκρη, δυτικά με την συνοικία του Μαραθώνα Βρανά και στα ανατολικά βρέχεται απο τον Νότιο Ευβοϊκό κόλπο, οικισμός με έντονο παραθεριστικό χαρακτήρα είναι η δεύτερη παραλία της ευρύτερης περιοχής του Μαραθώνα μετά τον Σχινιά.
Αρχαιολογικοί χώροι
Πέρα από τον παραθεριστικό του χαρακτήρα ο οικισμός του Αγίου Παντελεήμονα έχει τεράστιο αρχαιολογικό ενδιαφέρον αφού σε αυτόν υπάρχουν ο Τύμβος των Αθηναίων Μαραθονωμάχων και ο αρχαιολογικός χώρος της Μπρεξίδας. Στον τύμβο Μαραθώνα υπάρχουν τα αποτεφρωμένα σώματα των 192 Αθηναίων που έπεσαν στην μάχη του Μαραθώνα το 490 π.χ. εναντίον των Περσών σκεπασμένα με χωμάτινο τύμβο ύψους 9 μέτρων. Ο τύμβος Μαραθώνα είναι ο πρώτος από τους δυο τύμβους που έγιναν στην περιοχή του Μαραθώνα για να τιμηθούν οι νεκροί από την μεγάλη μάχη, ο δεύτερος βρίσκεται στον γειτονικό οικισμό του Βρανά με τα αποτεφρωμένα σώματα των 11 Πλαταιών νεκρών της μάχης.
Σύγχρονος οικισμός
Ο οικισμός προέκυψε από ανεξέλεγκτη ανοικοδόμηση αυθαίρετων εξοχικών κατοικιών στο παρελθόν, αλλά σταδιακά εξελίχθηκε σε περιοχή μόνιμης κατοικίας. Δημιουργήθηκε την δεκαετία του 1960 απο κατοίκους του Μαραθώνα και παραθεριστές απο την Αθήνα. Σημείωσε την μεγαλύτερη πληθυσμιακή ανάπτυξη το 1991 που έφτασε τους 3289 κατοίκους, στην συνέχεια ο πληθυσμός άρχισε να πέφτει λόγω της αστυφιλίας προς το κέντρο της Αθήνας. Ο πληθυσμός του Άγιου Παντελεήμωνα σύμφωνα με την απογραφή του 2001 είναι 1.489 κάτοικοι. Κέντρο του οικισμού είναι η πλατεία με την ομώνυμη εκκλησία, επεκτείνεται αραιοκατηκοιμένος μέχρι τον Τύμβο που βρίσκεται περίπου 1 χιλιόμετρο εσωτερικά. Στην παραλία υπάρχουν πλήθος απο ψαροταβέρνες, καταστήματα αναψυχής και ελάχιστες κατοικίες.
Εξωτερικοί σύνδεσμοι
Κατηγορία:Χωριά του νομού Αττικής
Αποκλεισμός του Βερολίνου
thumb|250px|Μεταγωγικά αεροσκάφη [[Douglas C-47|C-47 στο αεροδρόμιο του Tempelhof (1948). Χάρη στην αερογέφυρα από τη Δύση απέτυχε ο αποκλεισμός του Βερολίνου από τους Σοβιετικούς]] Την 1η Ιανουαρίου 1947 Μεγάλη Βρετανία και ΗΠΑ ένωσαν τις ζώνες κατοχής τους στη Γερμανία σε μια ενιαία διοικητική ενότητα, στην οποία προστέθηκε τον Απρίλιο του 1949 και η γαλλική ζώνη κατοχής. Ήδη από τις αρχές του 1948 αντιπρόσωποι ευρωπαϊκών χωρών καθώς και των ΗΠΑ ανακοίνωσαν την ένωση των περιοχών της δυτικής Γερμανίας υπό τον έλεγχο ενός νέου ομοσπονδιακού συστήματος. Επιπλέον ξεκίνησε υπό την σκέπη του σχεδίου Μάρσαλ η βιομηχανική ανασυγκρότηση και η οικονομική παλινόρθωση της Γερμανίας, συμπεριλαμβανομένης της εισαγωγής νέου νομίσματος, του γερμανικού μάρκου (Deutsche Mark) που θα αντικαθιστούσε το παλιό νόμισμα του Ράιχ (Reichsmark), το οποίο είχαν απαξιώσει οι Σοβιετικοί.
Στο ίδιο το Βερολίνο συνεχίστηκαν οι υποκινούμενες από τους Σοβιετικούς εντάσεις. Στο ανατολικό Βερολίνο οι κομμουνιστές επιχείρησαν να παρεμποδίσουν την ομαλή διεξαγωγή των δημοτικών εκλογών της 5ης Δεκεμβρίου 1948 (όπως είχαν κάνει και στις εκλογές του 1946), που έφεραν όμως συντριπτική νίκη (86,3%) των μη κομμουνιστικών δυνάμεων. Τα αποτελέσματα των εκλογών χώρισαν επί της ουσίας το Βερολίνο στο διακριτό δυτικό και ανατολικό τμήμα. Τριακόσιες χιλιάδες Βερολινέζοι διαδήλωσαν υπέρ της συνέχισης της διεθνούς αερογέφυρας που μετέφερε προμήθειες στην πόλη. Τελικά τον Μάιο του 1949 ο Στάλιν υποχώρησε και διεκόπη ο αποκλεισμός της πόλης.
Το 1952 η ΕΣΣΔ πρότεινε επανειλημμένα σχέδιο ενοποίησης της ανατολικής (ελεγχόμενης από τους Σοβιετικούς) και της δυτικής (ελεγχόμενης από τις δυτικές δυνάμεις) Γερμανίας κάτω από ενιαία κυβέρνηση που θα ανέβαινε στην εξουσία ύστερα από εκλογές που θα γίνονταν με την επίβλεψη των Ηνωμένων Εθνών, υπό τον όρο ότι το νέο ενιαίο γερμανικό κράτος δεν θα συμμετείχε σε στρατιωτικές συμμαχίες με άλλες δυτικές δυνάμεις. Οι δυτικοί απέρριψαν την πρόταση.
Παραπομπές
Κατηγορία:Ψυχρός Πόλεμος Κατηγορία:Ιστορία του Βερολίνου Κατηγορία:Επακόλουθα Β΄ Παγκοσμίου Πολέμου
Παντελής Βροντάκης
Ο Παντελής Βροντάκης ήταν Έλληνας πανελληνιονίκης του στίβου, μέλος της εθνικής ομάδας στίβου, σε αγωνίσματα ρίψεων. Ήταν αθλητής της Παναχαϊκής πανελληνιονίκης στους εφήβους και άντρες. Το 1958 έφηβος ακόμη θεωρούνταν από τα μεγαλύτερα ανερχόμενα αστέρια των ρίψεων που αντιμετώπιζε πρόβλημα με το άγχος και το τρακ που τον κατέβαλε σε μεγάλους αγώνες.
Το 1956 είχε βολή στα 38,07, την 17η καλύτερη επίδοση στην δισκοβολία για την Ελλάδα. Στους Παναχαϊκούς αγώνες της χρονιάς ήταν 2ος στο τριπλούν με άλμα στα 11,61 μέτρα. Το 1956 στους σχολικούς αγώνες της Ε' εκπαιδευτικής περιφέρειας, σαν μαθητής της εμπορικής σχολής Πατρών ήταν 1ος στην ελεύθερη δισκοβολία.
Στο Πανελλήνιο πρωτάθλημα του 1957 ήταν 1ος πανελληνιονίκης στην Ελληνική δισκοβολία με επίδοση βολή στα 29.87 μέτρα. Στο σχολικό πρωτάθλημα της Ε' εκπαιδευτικής περιφέρειας για το 1957 ήταν 1ος στην ελεύθερη δισκοβολία σαν μαθητής της Εμπορικής σχολής Πατρών.
Στο Πανελλήνιο πρωτάθλημα του 1958 ήταν 5ος στην δισκοβολία με βολή στα 38,29 μέτρα. Στο Πανελλήνιο πρωτάθλημα εφήβων του 1958 ήταν 3ος στην σφαιροβολία με βολή στα 12,07 και 1ος στην δισκοβολία με βολή στα 38,39 μέτρα. Στους Β' Αχαϊκούς αγώνες του 1958 ήταν 1ος στην δισκοβολία με επίδοση βολή στα 40,30 μέτρα. Με την εθνική εφήβων στην συνάντηση εφηβικών ομάδων Αιγύπτου-Ελλάδος στην Πάτρα ήταν 4ος στην δισκοβολία με βολή στα 37.87 μέτρα.
Στους Πελοποννησιακούς αγώνες του 1962 ήταν 3ος στην σφαίρα με βολή στα 12,13 μέτρα.
Παραπομπές
Κατηγορία:Αθλητές στίβου της Παναχαϊκής Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κύπελλο Ουαλίας (ποδόσφαιρο ανδρών)
Το Κύπελλο Ουαλίας είναι μια ετήσια, ουαλική ποδοσφαιρική διοργάνωση νοκ-άουτ. Διοργανώνεται από την Ποδοσφαιρική Ομοσπονδία Ουαλίας. Διοργανώθηκε για πρώτη φορά το 1877 και είναι η τρίτη παλαιότερη διοργάνωση ποδοσφαίρου στον κόσμο.
Η νικήτρια ομάδα προκρίνεται στο Γιουρόπα Λιγκ της επόμενης περιόδου.
Εξωτερικοί σύνδεσμοι
Κατηγορία:Ποδοσφαιρικές διοργανώσεις Ουαλίας
Χαρίσσα (πιάτο)
μικρογραφία|250x250εσ|ΧαρίσσαΤο χαρίσσα (հարիսա) είναι αρμενικό πιάτο από την πεδιάδα του Αραράτ. Είναι παχύς χυλός από κορκότ (ξερό ή ψημένο πλιγούρι) και πλούσιο σε λίπος κρέας, συνήθως κοτόπουλο ή αρνί. Τα βότανα αντικαθιστούν το κρέας στο χαρίσσα όταν οι αρμενικές θρησκευτικές ημέρες απαιτούν νηστεία και μετάνοια. Η εξαιρετικά μεγάλη διαδικασία μαγειρέματος είναι ένα ουσιαστικό μέρος της παράδοσης του χαρίσσα. Όπως και άλλα τελετουργικά πιάτα, ο χρόνος που απαιτείται για την προετοιμασία είναι μέρος της πολύτιμης αξίας του.
Ετυμολογία
μικρογραφία|250x250εσ|Σερβιρισμένο με πλευρές Το πιάτο υπάρχει από τους αρχαίους χρόνους. Οι ιστορίες διαφέρουν ως προς την προέλευση του πιάτου. Σύμφωνα με την αρμένικη παράδοση, ο πολιούχος της Αρμενίας, ο Γρηγόριος ο Φωτιστής, πρόσφερε ένα γεύμα με αγάπη και φιλανθρωπία στους φτωχούς. Δεν υπήρχαν αρκετά πρόβατα για να ταΐσει τα πλήθη, επομένως προστέθηκε σιτάρι στα δοχεία μαγειρέματος. Παρατήρησαν ότι το σιτάρι κολλούσε στον πάτο των καζανιών. Ο Άγιος Γρηγόριος φώναξε "Χαρέχ! Ανακατέψτε!" Έτσι, το όνομα του πιάτου, χαρίσσα, ήρθε από τα άγια δικά του λόγια. Το Χαρίσσα προσφέρεται ως φιλανθρωπικό γεύμα από τότε. Το πιάτο παραδοσιακά σερβίρεται στην ημέρα του Πάσχα. Μαγειρεύεται από πολλούς Αρμένιους της διασποράς και επίσης θεωρείται το εθνικό πιάτο της Αρμενίας.
Εκτός Αρμενίας
Είναι γνωστό ότι το χαρίσσα βοήθησε τους Αρμένιους του Μουσά Λερ να επιβιώσουν κατά τη διάρκεια της αντίστασης του 1915.
Το Χαρίσσα είναι πολύ συχνό σε χωριά του Λιβάνου, μεταξύ των διαφόρων εθνοτικών του κοινοτήτων, το οποίο μαγειρεύεται σε μια μεγάλη κατσαρόλα κατά τις θρησκευτικές εορτές σε συγκέντρωση του χωριού. Επιπλέον, το χαρίσσα χρησιμοποιείται από τους Ασσυρίους ως πιάτο στο Έεντα Ζόορα, τα Χριστούγεννα και το Έεντα Γκούρα, το Πάσχα. Το Χαρίσσα είναι πολύ παρόμοιο με το δημοφιλές πιάτο μεταξύ των Αραβικών χωρών του Περσικού Κόλπου, που είναι γνωστό ως χαρίς και αποτελείται από κρέας και λεπτώς αλεσμένο σιτάρι.
Το Χαρίσε είναι επίσης κοινό πιάτο στην Ιρακινή κουζίνα.
Το Χαρίσσα είναι πολύ δημοφιλές στην Ινδία και μαγειρεύεται κατά τη διάρκεια του χειμώνα.
Είναι παρόμοιο με το κεσκέκι, ένα είδος ομοιογενούς χυλού φτιαγμένο από προηγουμένως βρασμένο και χωρίς κόκκαλα κοτόπουλο ή αρνί και χονδροειδές εμποτισμένο στο έδαφος σιτάρι (συνήθως σιτάρι κέλυφους).
Παραπομπές
Κατηγορία:Αρμενική κουζίνα
Τόρρε (κορυφή)
Η κορυφή Τόρρε (στα πορτογαλικά: Torre) είναι το ψηλότερο σημείο της ηπειρωτικής Πορτογαλίας και το δεύτερο ψηλότερο σημείο σε ολόκληρη την Πορτογαλία, μετά το ηφαίστειο Πίκο (Montanha do Pico) στις Αζόρες. Ανήκει στην οροσειρά Serra da Estrela και έχει ύψος 1.993 μ.
Στην κορυφή Τόρρε, κοντά στην οποία περνάει η επαρχιακή οδός 339 (Regional Road 339 -R 339) που ενώνει τις πόλεις Seia και Covilhã, υπάρχει χιονοδρομικό κέντρο.
Τορρε
Επισκοπή Εύβοιας
Ιστορικά στοιχεία
Στη θέση Δραγκονάρα βρίσκονται τα ερείπια αρχαίας πόλης η οποία έχει ταυτιστεί με τη πόλη «Βρύγχες». Ήταν ένας από τους δήμους της αρχαίας Ερέτριας. Σήμερα σώζονται δύο από τις πύλες και λαξευτές κλίμακες. Στη θέση όπου βρίσκεται ο ναός της Ευαγγελιστρίας υπήρχε αρχαίος ναός αφιερωμένος στην Άρτεμη. Στη κάστρο Κούπα υπάρχουν ίχνη κυκλώπειων τειχών.
Η περιοχή του χωριού κατοικείται από τους βυζαντινούς χρόνους. Το όνομα του χωριού υποδεικνύει ότι ήταν έδρα επισκόπου. Κοντά στο λόφο Δραγονάρα υπάρχουν ίχνη κατοίκησης και οχυρώσεων των μεσαιωνικών χρόνων, γνωστές ως Σαρακηνόκαστρο ή κάστρο Κούπα. Ο Μωάμεθ Β΄ ο Πορθητής πολιόρκησε το κάστρο, όπου είχαν οχυρωθεί περίπου 3.000 άτομα, το 1470. Όταν τελείωσαν τα πολεμοφόδια και τα τρόφιμα οι πολιορκημένοι παραδόθηκαν, αλλά ο Μωάμεθ αθέτησε τη συμφωνία και τους σκότωσε στην πεδιάδα προς τα νότια. Στο οθωμανικό φορολογικό κατάστιχο του 1474 αναφέρεται ο οικισμός Kupa (Κούπα). Σύμφωνα με το κατάστιχο, είχε 56 σπίτια.
Απογραφές πληθυσμού
Η πορεία του πληθυσμού σύμφωνα με τις απογραφές:
Παραπομπές
Κατηγορία:Χωριά του νομού Εύβοιας Κατηγορία:Δήμος Κύμης - Αλιβερίου
Γεώργιος του Καχέτι (απεβ. 1561)
Βιογραφία
Ήταν ο 3ος γιος (1ος από τον δεύτερο γάμο) τού Λέβαν τού Καχέτι με μία κόρη τού Καμάλ Καρα-Μουσέλ, σαμχάλ τού Τάρκι στο Νταγκεστάν. Ήταν το μεγαλύτερο από τα δεκατέσσερα παιδιά, που γεννήθηκαν από αυτόν τον γάμο. Σύμφωνα με τον γεωργιανό ιστορικό του 18ου αι. πρίγκιπα Βαχούστι, ο Γεώργιος προοριζόταν από τον πατέρα του ως διάδοχος τού θρόνου (ο Λέβαν είχε αποκηρύξει τα παιδιά του από τον πρώτο του γάμο με την Tινατίν Γκουριέλι). Το 1561 ο Σίμων Α΄ τού Κάρτλι, ηγεμόνας της κεντρικής Γεωργίας, πρόσφερε στον Λέβαν -στον πεθερό του- μία συμμαχία ενάντια στην ιρανική ηγεμονία των Σαφαβιδών. Ο Λέβαν, ανυπόμονος να διατηρήσει την ειρήνη στη χώρα του, ήταν απρόθυμος, αλλά ο γιος του Γεώργιος προσφέρθηκε εθελοντικά στο στρατό τού Καχέτι για την επιχείρηση τού Σίμωνα Α΄. Φτάνοντας στο Ντζεγκβί για να ενωθούν με τους Καρτλιανούς, τα στρατεύματα τού Γεωργίου επιτέθηκαν, αλλά εξολοθρεύτηκαν την ημέρα τού Πάσχα, στις 6 Απριλίου 1561, από τον στρατό των Σαφαβιδών υπό τον Σαχβερντί Σουλτάν, έναν Κατζάρ μπεηλέρμπεη τού Καραμπάχ, στη μάχη τού Tσιχεντιντί. Ο ίδιος ο Γεώργιος σκοτώθηκε στη μάχη.
Οικογένεια
Νυμφεύτηκε μία ανώνυμη κόρη τού βασιλιά Λουαρσάμπ Α΄ τού Κάρτλι. Είχε τρεις γιους:
Δεν είναι πολλά γνωστά γι' αυτούς.
Βιβλιογραφικές αναφορές
Κατηγορία:Δυναστεία των Μπαγκρατιόνι
1461 Ζαν-Ζακ
Ο Ζαν-Ζακ (Jean-Jacques) είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 9,869. Ανακαλύφθηκε το 1937 από τη Γαλλίδα αστρονόμο Μαργκερίτ Λωζιέ, που παρατηρούσε από τη Νίκαια και του έδωσε το όνομα του γιου της.
Φυσικά χαρακτηριστικά
Η μέση διάμετρος του Ζαν-Ζακ εκτιμάται σε 32,94 χιλιόμετρα. Ο φασματικός τύπος του είναι M (μεταλλικός), ενώ το γεωμετρικό άλβεδό του είναι 0,161. Ο Ζαν-Ζακ περιστρέφεται γύρω από τον εαυτό του μία φορά κάθε 15 ως 18 ώρες περίπου, μία μάλλον αργή περιστροφή για αστεροειδή.
Εξωτερικοί σύνδεσμοι
Ζαν Ζακ
Πρασούδα Εύβοιας
Η Πρασούδα  ή Καλό Νησάκι είναι μικρή βραχονησίδα ανάμεσα στην Εύβοια και τη Σκύρο. Βρίσκεται Α.-ΒΑ. του ακρωτηρίου της Κύμης και πάνω της είναι εγκατεστημένος φάρος ο οποίος κατασκευάστηκε το 1897. Το ύψος του κυκλικού πέτρινου πύργου του είναι 18 μέτρα και το εστιακό του ύψος 42 μέτρα. Η πρόσβαση στον φάρο γίνεται με σκάφος από το λιμάνι της Κύμης που απέχει περίπου 8 ναυτικά μίλια. Διοικητικά, σύμφωνα με το πρόγραμμα Καλλικράτης υπάγεται στη δημοτική ενότητα Κύμης του δήμου Κύμης - Αλιβερίου και σύμφωνα με την απογραφή του 2011 δεν κατοικείται. Ως οικισμός αναφέρεται για πρώτη φορά το 1940 να προσαρτάται στην τότε κοινότητα Παραλίας Κύμης.
Λεύκα
Η λεύκα ή λεύκη ή αιγείρα (γένος Populus) είναι φυλλοβόλο δέντρο, με ωοειδή φύλλα και λευκό κορμό που αναπτύσσει μεγάλο ύψος, μέχρι 50 μέτρα. Τα άνθη της σχηματίζουν κρεμαστές ταξιανθίες ιούλων και οι καρποί τους καλύπτονται από λευκό χνούδι. Ανήκουν στην οικογένεια των ιτεοειδών ή σαλικιδών (Salicaceae, βλ. ιτιά). Οι λεύκες αναπτύσσονται σε εδάφη με μεγάλη υγρασία, όπως για παράδειγμα οι όχθες των ποταμών. Χρησιμοποιούνται ευρέως ως καλλωπιστικό δέντρο, καθώς έχουν το πλεονέκτημα ότι αναπτύσσονται πολύ γρήγορα και αποκτούν μεγάλο μέγεθος και για τη κόμη τους.
Περιγραφή
Η λεύκα είναι φυλλοβόλο δέντρο ταχυαυξές, με μεγάλη παραβλαστικότητα. Φέρει λοβωτά φύλλα με γυαλιστερή ανοιχτοπράσινη την επάνω επιφάνεια και λευκή χνοώδη την κάτω. Τα θηλυκά φυτά, όταν ανθίζουν τέλη Μαρτίου με αρχές Απριλίου, παράγουν λευκούς σπόρους που μοιάζουν με βαμβάκι, το οποίο διασπείρεται σε μεγάλη απόσταση δημιουργώντας μεγάλα προβλήματα. Πολύ ανθεκτικό στις παραθαλάσσιες φυτεύσεις, αναπτύσσει επιφανειακές ρίζες που δημιουργούν προβλήματα σε παρακείμενες κατασκευές. Ευδοκιμεί σε ηλιόλουστες θέσεις και γόνιμα, πολύ υγρά εδάφη. Φυτεύεται μεμονωμένα, σε δενδροστοιχίες καθώς και για την παραγωγή ξύλου. Αντέχει σε χαμηλές θερμοκρασίες κάτω των -20°C. Πολλαπλασιάζεται εύκολα με μοσχεύματα. Η λεύκα χρησιμοποιείται κυρίως για τη γρήγορη αναδάσωση περιοχών που είναι υγρές, αλλά ακατάλληλες για άλλη καλλιέργεια. Ακόμη, για τη δημιουργία πράσινου σε πάρκα και σε πλατείες. Το ξύλο της είναι γενικά άσπρο, ελαφρό, μαλακό, δουλεύεται πολύ εύκολα, δεν είναι όμως πολύ γερό. Ακόμη χρησιμοποιείται στη χαρτοποιία για την παραγωγή κυτταρίνης, στην κατασκευή σπιρτόξυλων και άλλων μικροαντικειμένων.
Είδη
Στην Ελλάδα τα πιο γνωστά είδη είναι η λεύκη η λευκή (Populus alba) με φλοιό άσπρο, που το ξύλο της χρησιμοποιείται στη βιομηχανία κυτταρίνης και η λεύκη η μέλαινα (Populus nigra) το γνωστό καβάκι, που φυτρώνει μόνη της στις όχθες των ποταμών και σε υγρούς τόπους σ' όλη την Ελλάδα κι έχει κόμη σχεδόν πυραμιδοειδή. Άλλη γνωστή λεύκα είναι η λεύκη η τρέμουσα που φυτρώνει στις ορεινές και υγρές περιοχές της Ελλάδας. Σήμερα υπάρχουν και καλλιεργούνται πολλά υβρίδια από τις λεύκες αυτές, κυρίως στη Μακεδονία, στη Θεσσαλία κοντά στα ποτάμια και τις λίμνες και στις μεγάλες εθνικές οδούς. thumb|200px| Λεύκη η μέλαινα
Άλλα γνωστά είδη είναι η λεύκη η βαλσαμώδης (Populus balsamifera), λεύκη η καναδική (Populus x canadensis), λεύκη η ετερόφυλλος (Populus heterophylla), λεύκη η υπόλευκος (Populus candicans) και η λεύκη η τρεμοφυλλοειδής (Populus tremuloides ή Populus graeca). Και τα πέντε είδη είναι ιθαγενή της Βορείου Αμερικής, καλλιεργούνται όμως σε πολλά μέρη ως καλλωπιστικά.
Η λεύκα στη μυθολογία
Η αρχαία ελληνική ονομασία του δέντρου ήταν ἀχερωίς  ή αίγειρος.
Την αναφέρουν ο Όμηρος και ο Ησίοδος καθώς και ο Θεόφραστος στο έργο του Περί φυτών. Η λεύκη αναφέρεται επίσης στην ελληνική μυθολογία. Σύμφωνα με έναν μύθο ο γιος του Ήλιου, ο Φαέθων, οδηγώντας το άρμα του πατέρα του πλησίασε τόσο πολύ τη γη, που άρχισε να καίγεται και τα ποτάμια άρχισαν να ξεραίνονται από την εκπεμπόμενη θερμότητα. Ο Δίας για να μην γίνει μεγαλύτερη καταστροφή τον κατακεραύνωσε και αυτός έπεσε νεκρός στον Ηριδανό ποταμό. Εκεί στις όχθες του ποταμού τον βρήκαν οι αδελφές του οι Ηλιάδες και από τη λύπη τους μεταμορφώθηκαν σε αίγειρες (λεύκες) και τα δάκρυά τους έγιναν κεχριμπάρι.
Άλλος μύθος αναφέρει ότι η Λεύκη ήταν κόρη του Ωκεανού. Ο Άδης την άρπαξε στο βασίλειό του και όταν πέθανε την μεταμόρφωσε σε δέντρο, την αργυρόφυλλη λεύκα. Αναφέρεται επίσης η λεύκα του Δία. Αυτή ήταν μυθικό ιερό δέντρο στην Κρήτη κάτω από το οποίο γεννήθηκε ο Δίας. Σύμφωνα με τον μύθο, η λεύκα του Δία φύτρωνε στην Κρήτη έξω από το Ιδαίον Άντρον. Το δέντρο αυτό ήταν το μοναδικό του είδους του που έφερε καρπούς, αφού όλα τα άλλα έχαναν τους καρπούς τους πριν ωριμάσουν. Στη σπηλιά αυτή και κάτω από την σκιά της λεύκας μεγάλωσε ο Δίας. Στο ίδιο σημείο παρέλαβε ο Μίνωας τους νόμους από τον ολύμπιο θεό για να τους παραδώσει στους κατοίκους της Κρήτης. Σύμφωνα με τον Θεόφραστο, στο σημείο αυτό γινόταν θυσία. Στους νόμους του Πλάτωνα μνημονεύεται ένα φαρδύ μονοπάτι με δέντρα γύρω γύρω που οδηγούσε από την Κνωσσό μέχρι στο σημείο που φύτρωνε η Λεύκα. Κοντά στο δέντρο αυτό φύτρωνε δάσος από γηραιότατα κυπαρίσσια, το οποίο έκρυβε τα θεμέλια πανάρχαιου ναού της Ρέας. thumb|230px|αριστερά|Φύλλωμα της λεύκης της τρέμουσας
Εξωτερικοί σύνδεσμοι
Κατηγορία:Ιτεοειδή Κατηγορία:Καλλωπιστικά δέντρα Κατηγορία:Φαρμακευτικά φυτά Κατηγορία:Γένη φυτών
Μπλέικ Έντουαρντς
Ο Μπλέικ Έντουαρντς (γεννημένος William Blake Crump, 26 Ιουλίου 1922 - 15 Δεκεμβρίου 2010) ήταν Αμερικανός σκηνοθέτης.
Ο Έντουαρντς ξεκίνησε την καριέρα του τη δεκαετία του 1940 ως ηθοποιός, αλλά σύντομα άρχισε να γράφει κινηματογραφικά και ραδιοφωνικά σενάρια πριν στραφεί στην παραγωγή και τη σκηνοθεσία σε τηλεόραση και κινηματογράφο. Μεταξύ των πιο γνωστών ταινιών του είναι οι εξής: Πρόγευμα στο Τίφανις, Μέρες κρασιού και λουλουδιών, Δέκα, Βίκτωρ Βικτώρια και η εξαιρετικά επιτυχημένη σειρά ταινιών Ροζ Πάνθηρα με πρωταγωνιστή τον Βρετανό ηθοποιό Πίτερ Σέλερς. Συχνά θεωρείται σκηνοθέτης κωμωδιών, έχει όμως σκηνοθετήσει και πολλές δραματικές, μουσικές και αστυνομικές ταινίες. Αργά στην καριέρα του, πέρασε στη συγγραφή, παραγωγή και σκηνοθεσία για το θέατρο.
Το 2004, έλαβε τιμητικό βραβείο Όσκαρ ως αναγνώριση του εξαιρετικού του έργου στη συγγραφής, τη σκηνοθεσία και την παραγωγή ταινιών.
Τα πρώτα χρόνια
Γεννημένος Γουίλιαμ Μπλέικ Κραμπ, στις 22 Ιουλίου 1922, στην Τάλσα της Οκλαχόμα, ήταν γιος του Ντόναλντ και της Λίλιαν (Γκρόμετ) Κραμπ (1897-1992). Ο πατέρας του φέρεται να είχε εγκαταλείψει την οικογένεια πριν αυτός γεννηθεί. Η μητέρα του ξαναπαντρεύτηκε, με τον Τζακ Μακ Έντουαρντς, που έγινε πατριός του. Ο Μακ Έντουαρντς ήταν γιος του Τζ. Γκόρντον Έντουαρντς, σκηνοθέτη βωβών ταινιών και το 1925, μετακόμισε με την οικογένειά του στο Λος Άντζελες και έγινε διευθυντής παραγωγής ταινιών. Σε μια συνέντευξη στο The Village Voice το 1971, ο Μπλέικ Έντουαρντς είπε: «πάντα ένιωθα αποξενωμένος από τον πατέρα μου, τον Τζακ Μα Έντουαρντς». Αφού αποφοίτησε από το Λύκειο του Μπέβερλι Χιλς, τον χειμώνα του 1941, ο Μπλέικ άρχισε να εργάζεται ως ηθοποιός κατά τη διάρκεια του Β' Παγκοσμίου Πολέμου.
Ο Έντουαρντς περιγράφει εκείνη την περίοδο:"Δούλεψα με τους καλύτερους σκηνοθέτες - Φορντ, Γουάιλερ, Πρέμινγκερ - και έμαθα πολλά από αυτούς. Αλλά δεν ήμουν πολύ συνεργάσιμος ηθοποιός. Ήμουν ένα τρελό, έξυπνο παιδί. Ίσως ακόμη και τότε να έδειχνα ότι ήθελα να σκηνοθετώ και όχι να σκηνοθετούμαι."Ο Έντουαρντς υπηρέτησε στην Ακτοφυλακή των Ηνωμένων Πολιτειών κατά τη διάρκεια του Β' Παγκοσμίου Πολέμου, όπου υπέστη σοβαρό τραυματισμό στην πλάτη, ο οποίος του άφησε χρόνιους πόνους.
Καριέρα
Το ντεμπούτο του Έντουαρντς ως σκηνοθέτη ήρθε το 1952 με το τηλεοπτικό πρόγραμμα Four Star Playhouse.
Επιχείρηση κομπινεζόν (1959)
Το Επιχείρηση κομπινεζόν ήταν η πρώτη ταινία του Έντουαρντς ως σκηνοθέτη που είχε μεγάλο προϋπολογισμό. Η ταινία, στην οποία πρωταγωνιστούσαν οι Τόνι Κέρτις και Κάρι Γκραντ από την εταιρεία παραγωγής του ίδιου του Γκραντ, Granart Company, έγινε η «μεγαλύτερη εισπρακτική επιτυχία της δεκαετίας για τη Universal [Studios]» και έκανε τον Έντουαρντς αναγνωρισμένο σκηνοθέτη.
Πρόγευμα στο Τίφανις (1961)
Η ταινία Πρόγευμα στο Τίφανις, βασισμένη στο μυθιστόρημα του Τρούμαν Καπότε, θεωρείται ότι καθιέρωσε ως «καλτ φιγούρα» για πολλούς κριτικούς. Ο Άντριου Σάρις χαρακτήρισε την ταινία «σκηνοθετική έκπληξη του 1961» και «ερωτικό ακρογωνιαίο λίθο» για τους φοιτητές στις αρχές της δεκαετίας του 1960.
Μέρες κρασιού και λουλουδιών (1962)
Στην ταινία Μέρες κρασιού και λουλουδιών, μια σκοτεινή ψυχολογική ταινία για τις επιπτώσεις του αλκοολισμού σε έναν μέχρι τότε ευτυχισμένο γάμο, πρωταγωνιστούσαν οι Τζαν Λέμον και Λι Ρέμικ. Έχει περιγραφεί ως "ίσως το πιο αμείλικτο έργο ενάντια στο ποτό που έχει παραγάγει το Χόλιγουντ μέχρι τώρα, πιο απαισιόδοξο από το Χαμένο Σαββατοκύριακο του Μπίλι Γουάιλντερ". Η ταινία έδωσε ακόμη μία σημαντική ώθηση στη φήμη του Έντουαρντς ως σημαντικού σκηνοθέτη.